I 1970 offentliggjorde Den Norske Nobelkomité at jordbruksforskeren Norman Ernest Borlaug skulle motta Nobels fredspris for sin innsats for å øke kornproduksjon, spesielt i Mexico, Pakistan og India. Mange undret seg over hva Borlaug hadde gjort for freden, men mediene fortalte at han stod bak «den grønne revolusjonen», som åpnet totalt ny mulighet for økning av utviklingslandenes matproduksjon.